Weekly Shōnen Jump

– "Shueisha" nəşriyyatı tərəfindən nəşr olunan həftəlik şonen manqası jurnalı. "Jump" jurnallar seriyasına daxildir. Jurnalda nəşr olunan manqalar əsasən komediya və döyüş seriyalarıdır. Jurnalda nəşr olunan manqalar tankobon cildlərində toplanaraq "Jump Comics" imprinti ilə buraxılır. Ən uzun müddət davam edən manqa jurnallarından biridir. Jurnalın birinci sayı 1 avqust 1968-ci ildə buraxılmışdır.

"One Piece", "Dragon Ball", "Naruto", "Demon Slayer", "Slam Dunk" kimi çox satılan manqa seriyaları bu jurnalda serializasiya olunmağa başlamışdır. Jurnalın "Jump SQ", "V Jump", "Saikyō Jump" kimi qardaş jurnalları mövcuddur.

 Tarixi 
"Weekly Shōnen Jump" jurnalı 11 iyul 1968-ci ildə "Shueisha" nəşriyyatı tərəfindən "Weekly Shōnen Magazine" və "Weekly Shōnen Sunday" jurnalları ilə rəqabət aparmaq məqsədilə yaradılmışdır. Jurnal ilk 20-ci buraxılışa qədər sadəcə "Shōnen Jump" adlanırdı və iki həftədən bir nəşr olunan jurnal idi. 1969-cu ildə "Shōnen Book" nəşrinin fəaliyyətinin dayandırmasından sonra jurnal həftəlik formata keçmişdir.

1990-cı illərdə jurnal populyarlığının qızıl dövrünü yaşamışdır. 1995-ci ildə jurnalın tirajı 6,53 milyon nüsxəyə çatmışdır. "Dragon Ball" və "Slam Dunk" kimi populyar seriyaların başa çatmasından sonra 1998-ci ilə qədər tiraj 4,15 milyon nüsxəyə düşmüşdür. 1990-cı illərin əvvəlində jurnalın Yaponiyadakı ümumi oxucu sayı 18 milyon çatmışdı.

22 sentyabr 2014-cü ildə jurnalın "Shōnen Jump+" adlı saytı və tətbiqi istifadəyə verilmişdir. 28 yanvar 2019-cu ildə saytın "Manga Plus" adlı qlobal ingilisdilli versiyası yaradılmışdır.

 Əlaqəli nəşrlər 
"Jump Giga" 20 iyul 2016-cı ildə yaradılmışdır və "Weekly Shōnen Jump" jurnalının xüsusi mövsümi buraxılışıdır. Jurnalın digər xüsusi buraxılışı olan "Super Jump" isə 1968–1988-ci illərdə nəşr olunmuşdur. "Jump VS" jurnalın 22 mart 2013-cü ildə nəşr olunmuş xüsusi sayı olmuşdur. "Döyüş manqalarına" həsr olunmuş bu saya 12 van-şot daxil idi.

 Seriyalar 
"Hunter × Hunter", "One Piece", "Demon Slayer", "Gintama", "Bleach", "Naruto" kimi populyar manqa seriyaları bu jurnalda nəşr olunmağa başlamışdır. Jurnalda nəşr olunan və ya olunmuş digər manqalara "Akane-banashi", "Blue Box", "Ichi the Witch", "Kagurabachi", "Sakamoto Days", "Mashle: Magic and Muscles", "Chainsaw Man", "Jujutsu Kaisen", "Dr. Stone", "The Promised Neverland", "Black Clover", "My Hero Academia", "Assassination Classroom", "The Disastrous Life of Saiki K.", "Bakuman", "D.Gray-man", "Death Note", "Shaman King" kimi seriyalar daxildir.

 İstinadlar 

 Xarici keçidlər 


Kateqoriya:Həftəlik manqa jurnalları
Kateqoriya:Şonen manqası jurnalları
Kateqoriya:Shueisha jurnalları